《范公亭归途》
宋代·陈著

客窗连日雨，晨发趁晴光。
秃鬓去秋老，倦心愁路长。
终须山坐静，有感水流忙。
更有难言处，乾坤事渺茫。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。